
 DR.31.3.2005 

 
 

88 

Sehubungan itu, saya ambil kesempatan merujuk perkara ini ke tapak yang 
dinyatakan sebagai taman rekreasi seperti di atas Lot 17394, Mukim Damansara, Daerah 
Petaling seluas 29.39 hektar yang telah pun diberi nama Subang Ria Recreational Park 
semenjak projek pemajuan Subang Jaya dimulakan pada tahun 1970-an – sudah 30 tahun 
– hendaklah diambil tindakan oleh agensi kerajaan berkaitan, PBT, pejabat tanah atau 
pemaju untuk diwartakan segera mengikut Proviso Seksyen 62, Kanun Tanah Negara.  
Mungkin ini juga harus dilakukan dengan kadar segera. 

Timbalan Yang di-Pertua [Datuk Lim Si Cheng]:  Yang Berhormat. 

Tuan Loh Seng Kok:  Ya, Tuan Yang di-Pertua. 

Timbalan Yang di-Pertua [Datuk Lim Si Cheng]:  Sila gulung. 

Tuan Loh Seng Kok:  Perkara terakhir sekali.  Perkara terakhir ialah tentang skop 
Program Latihan Khidmat Negara, pendek sahaja, Tuan Yang di-Pertua. 

Titah Diraja juga menyentuh tentang pentingnya Program Latihan Khidmat Negara 
(PLKN) ini akan dapat meningkatkan semangat cintakan negara dan perpaduan di kalangan 
remaja yang terdiri daripada pelbagai kaum dan agama.  Akan tetapi daripada kira-kira  
480,000 remaja sebaya yang layak setiap tahun, hanya 85,00 orang sahaja yang dipilih 
untuk mengikuti PLKN.  Bagaimana pula dengan kebanyakan remaja sebaya lain yang 
seumur lebih kurang 400,000 orang.  Apakah program untuk mereka yang terpilih? 

Menyedari hakikat ini, maka sukacita saya cadangkan bahawa dalam usaha 
kerajaan mempertingkatkan dan menambah tenaga jurulatih, prasarana dan kemudahan 
latihan secara berperingkat, memperbaiki dan memperkemaskan modul latihan, skop PLKN 
hendaklah diperluaskan iaitu remaja lain diberi peluang menyertai latihan mirip pasukan 
seragam dalam sektor kepolisan dan kejururawatan.  Saya yakin penglibatan sektor 
kepolisan dan kejururawatan juga boleh memberi ruang untuk membimbing dan 
merangsang remaja ke arah pencapaian matlamat murni PLKN. 

Di samping itu saya yakin apabila skop PLKN diperluaskan, bukan sahaja lebih 
ramai remaja berpeluang menyertai PLKN, mereka juga dapat membuka mata dengan 
kerjaya kepolisan dan kejururawatan.  Ini juga membantu menyelesaikan masalah 
kekurangan anggota polis dan jururawat dalam negara kita.   

Dengan itu, Tuan Yang di-Pertua, saya mohon menyokong.  Sekian, terima kasih. 

Timbalan Yang di-Pertua [Datuk Lim Si Cheng]:  Tanjong. 

6.13 ptg. 

Tuan Chow Kon Yeow [Tanjong]:  Terima kasih Tuan Yang di-Pertua kerana 
saya diberi kesempatan ini untuk mengambil bahagian dalam membahaskan Usul 
Menjunjung Kasih Titah Seri Paduka Baginda Yang di-Pertuan Agong di Dewan Rakyat. 

Tuan Yang di-Pertua, Seri Paduka Baginda Yang di-Pertuan Agong telah menyeru 
para wakil rakyat untuk menjalankan tugas kewajipan dan tanggungjawab dengan penuh 
hemah dan amanah demi kepentingan rakyat dan negara.  Kami wakil rakyat pembangkang 
menyahut seruan Seri Paduka Baginda Yang di-Pertuan Agong untuk menjalankan 
tanggungjawab sebagai dengan izin, this majestic lawyer opposition, supaya kami dapat 
membantu dalam pembangunan negara dan masyarakat dengan memainkan peranan yang 
tidak serupa dengan pihak pemerintah.   

Kami sedar memang banyak cabaran yang perlu negara dan masyarakat kita 
menangani sebelum Malaysia dapat mencapai status negara maju, dan rakyatnya 
menikmati kualiti hidup yang lebih tinggi dan ini pun bukan merupakan akhirnya perjuangan 
negara dan masyarakat kita.  Seri Paduka Baginda Yang di-Pertuan Agong bertitah bahawa 
meningkatkan terus agenda membantu kaum bumiputera dan orang Melayu adalah sesuatu 
yang hakiki kepada kerajaan.  Di samping itu kerajaan juga meletakkan premium yang 
tinggi  untuk  menegakkan agama Islam dan memperkenalkan pendekatan baru seperti 
Islam Hadhari untuk membangunkan masyarakat. 



88. Sehubungan itu, saya ambil kesempatan merujuk perkara ini ke tapak yang dinyatakan sebagai taman rekreasi seperti di atas Lot 17394, Mukim Damansara, Daerah Petaling seluas 29.39 hektar yang telah pun diberi nama Subang Ria Recreational Park semenjak projek pemajuan Subang Jaya dimulakan pada tahun 1970-an- sudah 30 tahun - hendaklah diambil tindakan oleh agensi kerajaan berkaitan, PBT, pejabat tanah atau pemaju untuk diwartakan segera mengikut Proviso Seksyen 62, Kanun Tanah Negara. Mungkin ini juga harus dilakukan dengan kadar segera. Timbalan Yang di-Pertua [Datuk Lim Si Cheng]: Yang Berhormat. Tuan Loh Seng Kok: Ya, Tuan Yang di-Pertua. Timbalan Yang di-Pertua [Datuk Lim Si Cheng]: Sila gulung. Tuan Loh Seng Kok: Perkara terakhir sekali. Perkara terakhir ialah tentang skop Program Latihan Khidmat Negara, pendek sahaja, Tuan Yang di-Pertua. Titah Diraja juga menyentuh tentang pentingnya Program Latihan Khidmat Negara (PLKN) ini akan dapat meningkatkan semangat cintakan negara dan perpaduan di kalangan remaja yang terdiri daripada pelbagai kaum dan agama. Akan tetapi daripada kira-kira 480,000 remaja sebaya yang layak setiap tahun, hanya 85,00 orang sahaja yang dipilih untuk mengikuti PLKN. Bagaimana pula dengan kebanyakan remaja sebaya lain yang seumur lebih kurang 400,000 orang. Apakah program untuk mereka yang terpilih?. Menyedari hakikat ini, maka sukacita saya cadangkan bahawa dalam usaha kerajaan mempertingkatkan dan menambah tenaga jurulatih, prasarana dan kemudahan latihan secara berperingkat, memperbaiki dan memperkemaskan modul latihan, skop PLKN hendaklah diperluaskan iaitu remaja lain diberi peluang menyertai latihan mirip pasukan seragam dalam sektor kepolisan dan kejururawatan. Saya yakin penglibatan sektor kepolisan dan kejururawatan juga boleh memberi ruang untuk membimbing dan merangsang remaja ke arah pencapaian matlamat murni PLKN. Di samping itu saya yakin apabila skop PLKN diperluaskan, bukan sahaja lebih ramai remaja berpeluang menyertai PLKN, mereka juga dapat membuka mata dengan kerjaya kepolisan dan kejururawatan. Ini juga membantu menyelesaikan masalah kekurangan anggota polis dan jururawat dalam negara kita. Dengan itu, Tuan Yang di-Pertua, saya mohon menyokong. Sekian, terima kasih. Timbalan Yang di-Pertua [Datuk Lim Si Cheng]: Tanjong. 6.13 ptg. Tuan Chow Kon Yeow [Tanjong]: Terima kasih Tuan Yang di-Pertua kerana saya diberi kesempatan ini untuk mengambil bahagian dalam membahaskan Usul Menjunjung Kasih Titah Seri Paduka Baginda Yang di-Pertuan Agong di Dewan Rakyat. Tuan Yang di-Pertua, Seri Paduka Baginda Yang di-Pertuan Agong telah menyeru para wakil rakyat untuk menjalankan tugas kewajipan dan tanggungjawab dengan penuh hemah dan amanah demi kepentingan rakyat dan negara. Kami wakil rakyat pembangkang menyahut seruan Seri Paduka Baginda Yang di-Pertuan Agong untuk menjalankan tanggungjawab sebagai dengan izin, this majestic lawyer opposition, supaya kami dapat membantu dalam pembangunan negara dan masyarakat dengan memainkan peranan yang tidak serupa dengan pihak pemerintah. Kami sedar memang banyak cabaran yang perlu negara dan masyarakat kita menangani sebelum Malaysia dapat mencapai status negara maju, dan rakyatnya menikmati kualiti hidup yang lebih tinggi dan ini pun bukan merupakan akhirnya perjuangan negara dan masyarakat kita. Seri Paduka Baginda Yang di-Pertuan Agong bertitah bahawa meningkatkan terus agenda membantu kaum bumiputera dan orang Melayu adalah sesuatu yang hakiki kepada kerajaan. Di samping itu kerajaan juga meletakkan premium yang tinggi untuk menegakkan agama Islam dan memperkenalkan pendekatan baru seperti Islam Hadhari untuk membangunkan masyarakat.